stanford-oval/wikipedia huggingface dataset:
מאיה סונדי
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2002 |  | Brum | כבאית | BBC One / CBeebies |
| 2005 |  | Family Affairs | שירין טיימור | ערוץ 5 |
| 2005 | השופט ג'ון דיד | Judge John Deed | קרול | בפרק "Popular Appeal" |
| 2005, 2008 |  | The Bill | מריזה / קים לאו | ITV |
| 2006 |  | Fair City | שולה טניז | RTÉ One |
| 2006, 2016 | עדות אילמת | Silent Witness | רוזה קאסאלה / בלשית שונה קלרארק | סדרת טלוויזיה (2 פרקים) |
| 2007, 2009, 2014 | חדר מיון | Casualty | קרלי גרהם / רווינדר תיארה / אניטה ג'והר | סדרת טלוויזיה (3 פרקים) |
| 2008 | רופאים | Doctors | ג'ינה סונדרס | בפרק "VIP Treatment" |
| 2009 |  | Collision | אחות | מיני-סדרה |
| 2012–2014 |  | Citizen Khan | שזיה קהאן / שזיה מאליק | סדרת טלוויזיה |
| 2015 |  | Professor Branestawm Returns | מפיקת רדיו | סרט טלוויזיה |
| 2016 | פקד בילוש בנקס | DCI Banks | כריסטין פרינלי | בפרק "A Little Bit of Heart" |
| 2016–2019 | שחיתות | Line of Duty | מניט בינדרה | סדרת טלוויזיה (12 פרקים) |
| 2018 | נפרדנו כך | The Split | דון מקנזי | סדרת טלוויזיה (עונה ראשונה) |
| 2018 |  | Midsomer Murders | איישה קאליק | בפרק "Till Death Do Us Part" |
תסריטים

| שנה | שם | שם באנגלית | פרקים | רשת שידור |
| --- | --- | --- | --- | --- |
| 2014 |  | The Kumars at No. 42 | 4 פרקים | BBC Two |
| 2016 | איסטאנדרס | Eastenders | 2 פרקים | BBC One |
| 2016 | משפחה וצרות אחרות | Mount Pleasant | פרק אחד | Sky One |
| 2017 |  | The Break | פרק אחד | BBC Three |
| 2018 |  | Ackley Bridge | פרק אחד | ערוץ 4 |
| 2022–2024 | החקירה של ריי | DI Ray | 8 פרקים | ITV |
הערות שוליים

↑  Who is Maya Sondhi – aka Line Of Duty’s Maneet Bindra and EastEnders screenwriter? Caroline Westbrook, metro.co.uk, 31 March 2019.
↑  Line of Duty: Maya Sondhi tells of behind the scenes antics on cop show Garry Bushell, The Daily Express, 17 May 2019.
↑  Stars In Their Eyes Xan Brooks, The Guardian, 23 April 2004.
↑  "Line of Duty reaches shocking climax". BBC.com. 1 במאי 2017. נבדק ב-12 ביוני 2017. {{cite news}}:  (עזרה)
↑  Fletcher, Alex (23 באפריל 2017). "Line of Duty series 4 on BBC One: Cast and Characters - Who's who". BT.com. נבדק ב-12 ביוני 2017. {{cite web}}:  (עזרה)
↑  "Judge John Deed - S4 - Episode 6: Popular Appeal". Radio Times (באנגלית). נבדק ב-2017-12-22.
↑  "Part 1, River's Edge, Series 19, Silent Witness - Credits - BBC One". BBC. נבדק ב-2017-12-22.
↑  "BBC - Casualty - Media Centre". www.bbc.co.uk (באנגלית בריטית). נבדק ב-2017-12-22.
↑  "VIP Treatment, Series 10, Doctors - BBC One". BBC. נבדק ב-2017-12-22.
↑  "Interview with Maya Sondhi, Citizen Khan's daughter Shazia Khan, Bobby Friction - BBC Asian Network". BBC. נבדק ב-2017-12-22.
↑  "Who's who in Line of Duty season 4? A guide to the cast and characters". The Telegraph (באנגלית בריטית). נבדק ב-2017-12-22.
דן כנר

| --- | --- |

 לידה:  4 בדצמבר 1945 (בן 79) פתח תקווה, פלשתינה (א"י) 
 מדינה:  ישראל
 תקופת הפעילות:  מ-1963
 עיסוק:  קריין, שדרן רדיו, מנחה
 מעסיק:  גלי צה"ל, קול ישראל, הערוץ הראשון, תאגיד השידור הישראלי
 
כנר עם משתתפי חידון התנ"ך הישראלי למבוגרים לשנת תשע"ד (2014), שקיבלו ממנו את קול התנ"ך, הקלטה של כל התנ"ך
דן כנר (נולד ב-4 בדצמבר 1945 בפתח תקווה) הוא קריין, מנחה ושדרן רדיו ישראלי. מגיש בתאגיד השידור הישראלי. בעבר הגיש בקול ישראל, בערוץ הראשון ובערוץ 33.
ביוגרפיה

כנר הוא אחד משלושה בנים של מרים (טרודה) וישראל צבי כנר, מורה ומחנך, ד"ר לפילוסופיה ומוסמך לרבנות. אביו שימש כרב בית הכנסת הצעירים בווינה, משם נמלט ללוקסמבורג ומשם עלה לארץ ישראל ב-1939.
עתידו כקריין סומן בהיותו תלמיד כיתה י"ב, עת הוזמן להשתתף פעם אחת בחוג התנ"ך של ראש ממשלת ישראל דוד בן-גוריון, יחד עם עיתונאים ואנשי-רדיו. אלה שמו לב לקולו הערב והרדיופוני.
כנר התקבל לקורס מ"כים אך נשר ממנו והועבר לגלי צה"ל. כנר התחיל את דרכו העיתונאית בגלי צה"ל, שם שימש בהמשך כקריין בכיר, ולאחר מכן היה בוחן מועמדים לשידור בתחנת הרדיו. לאחר שירותו הצבאי, התקבל לקול ישראל כקריין, ועם הקמת הערוץ הראשון הצטרף אליו כקריין רצף, ומאוחר יותר כמנחה תוכניות טלוויזיה. ביניהן התוכנית "עלם ועל מה".
ב-1970, בגיל 25, התמנה למנהל חטיבת הביצוע של קול ישראל.
באירוויזיון 1979 ובאירוויזיון 1981 הקריא כנר את ניקוד השופטים הישראלי. בשנים 1980‏-1982 הנחה את תחרות השירוויזיון.
בפסח תשמ"ב - אפריל 1982 הנחה את "דרור - למנצח שיר מזמור" פסטיבל הזמר המזרחי שהתקיים בבנייני האומה בירושלים, שבו זכה זוהר ארגוב במקום הראשון עם השיר "הפרח בגני".
בשנת 1985 הורשע כנר בהעלמת הכנסות ונידון לשלושה חודשי עבודות שירות שאותם ריצה בהקראה בספריית העיוורים.
בשנות השמונים הגיש את התוכנית "לקראת שידור" שהציגה את התוכניות הצפויות לשידור בערוץ הראשון.
כנר מרבה להגיש חדשות ומשמש כמנחה בטקסים ממלכתיים ואירועים שונים, לדוגמה, הטקס המרכזי של ערב יום הזיכרון לחללי מערכות ישראל ונפגעי פעולות האיבה. בין השאר הוא מנחה מזה 42 שנים את טקס הזיכרון של הצוללת "דקר" שנערך כל שנה בהר הרצל. הוא בעל קול ייחודי והיגוי מדויק. כנר עוסק גם בהדרכה במסגרת הכשרת קריינים וסדנאות הגייה.
כנר השתתף כקריין בתוכנית הטלוויזיה הבידורית "הישראלים", בכיכובה של שלישיית מה קשור.
תוכנית הרדיו איתה כנר מזוהה ביותר היא התוכנית "צפיחית בדבש". התוכנית, אותה החל לשדר בשנת 1977, כוללת שירים לועזיים משנות החמישים והשישים, וכנר משלב גם תרגומים ופרשנות שלו לשירים. עם המעבר של רשת ג' למוזיקה ישראלית בלבד, החל כנר לשדר את התוכנית ברשת ב' ושם התוכנית התחלף ל"מתוק מאז". כיום משודרת התוכנית בכאן ב' מדי יום שבת בשעות הצהריים, בין 14:00-16:00.
ביוני 2007 זכה בפרס השדרן המצטיין במסגרת כינוס הרדיו הראשון בישראל.
החל מ-2009 הוא מעביר סדנאות בנושא הגשה ברדיו במרכז האוניברסיטאי אריאל בשומרון.
ב-2011 הופק מיזם "קול התנ"ך", שבו דן כנר הקריא את כל פרקי התנ"ך.
ב-2012 החל להגיש מבזקי חדשות בערוץ 33.
ביוני 2013 פרש לגמלאות, אך העסקתו חודשה בספטמבר אותה שנה ובהמשך, עבר לעבוד בתאגיד השידור הישראלי.
ב-2018 הופיע בקליפ של השיר "הכי קרוב אלייך" של עילי בוטנר ואביב אלוש.
מ-2022 מועלה בתיאטרון הבימה המחזה "הרטיטי את ליבי" עם קטעי קריינות של כנר.
כנר חובב "משפטים אחרונים" של אנשים, מפורסמים ולא מפורסמים, והוא מחזיק באוסף גדול של משפטים שאנשים אמרו לפני מותם. אביו הוציא בשנת 1970 ספר קצר ובו אוסף משפטים שכזה. דן כנר המשיך אף הוא בתחביב והמשיך באיסוף ציטוטים אשר רובם נמצאים באתר מיוחד של כנר ויהודה סימן טוב. בשנת 2023 הוציא לאור את ספרו הנקרא גם כן "דבריהם האחרונים" ובו מבחר ציטוטים מהאוסף
.
בשנת 2022 הוא משמש פרזנטור של חברת "גומאויר כפר סבא".
כנר אב לשתי בנות מנישואיו הראשונים. הוא נשוי בשנית למלכה ומתגורר במעלה אדומים.
ספרו

דבריהם האחרונים, נדב הוצאת ספרים, פברואר 2023, מסת"ב 9789657614600
הערות שוליים

1 2 3 4 5 6  יעקב בר-און, ‏דן כנר לא מתחרט ולא מתנצל, באתר מעריב אונליין, 21 במאי 2013
↑  החלו שידורי הניסיון לתחנת הרדיו החינוכי "קול אחר" במרכז האוניברסיטאי אריאל בשומרון, באתר האינטרנט של אוניברסיטת אריאל בשומרון, 2 פברואר 2014
↑  נועה פרייס‏, הראשון לזהות - בפנים: גם דן כנר מצטרף לתאגיד, באתר וואלה, 10 באוגוסט 2016
↑  ד"ר ישראל צבי כנר, "דבריהם האחרונים", הוצאת מנורה, תל אביב, תש"ל, 1970
↑  טקסים ­ דבריהם האחרונים של מפורסמים, באתר tkasim.co.il
↑  דודי פטימר, ‏"אפשר ללמוד ממנו היסטוריה וערכים": דן כנר מספר על ספרו החדש, באתר מעריב אונליין, 13 בפברואר 2023
↑   פרסומת גומאויר כפר סבא - דן כנר, סרטון  באתר יוטיוב
| --- | --- |
בקרת זהויות :  NLI: 987007313607505171  BnF: cb16585411g (data)  ISNI: 0000 0003 6773 7536  LCCN: n88241130  MusicBrainz: ae84b290-bedb-493d-8d21-2a9d0c268d41  SUDOC: 147776503  VIAF: 232686778   WorldCat (עם VIAF): 232686778
יוסף איש רוסהיים

| --- | --- |
 לידה:  1478 אגנו, צרפת 
 פטירה:  1554  (בגיל 76 בערך) רוסהיים, צרפת 
 השקפה דתית:  יהדות 
 
רבי יוסף בן גרשון איש רוסהיים (1478, סביבות ה'רל"ח – 1554, שי"ד, מכונה: רבי יוסלמן; בגרמנית: Josel von Rosheim) היה שתדלן יהודי בחצרות קיסרי גרמניה. צאצא למשפחת לואנס, מצאצאי רש"י. היה ידוע גם כתלמיד חכם וכמקובל. כתב ספר בשם "דרך הקדש" (1531) בעניינים של יראה ועבודת ה' שאבד, למעט חלק קטן ממנו, ואת "ספר המקנה" העוסק בחלקו בענייני קבלה.
ביוגרפיה

נולד באגנו בסביבות שנת 1478, לאחר שהוריו נמלטו לשם מפני שכירי חרב שווייצרים. לאחר לידתו, המשפחה חזרה לרוסהיים.
לא ידוע דבר על שנות חייו המוקדמות של יוסף, לרבות שנת הולדתו המדויקת. כאדם צעיר, שימש כרב באזור אלזס, והתפרנס למחייתו כסוחר ומלווה בריבית, עיסוקים שהמשיך בהם לאורך חייו.
כבר בצעירותו החל לפעול למען היהודים, וככל הנראה סייע בסיכול תוכניותיו של יוהנס פפרקורן.
חי ברוסהיים (אנ') שבאלזס ופעל לטובת כלל יהודי גרמניה החל משנת 1510, בה נתמנה בידי הקהילה היהודית כממונה על יהודי אלזס, וב-1529 הפך תפקידו באופן רשמי ל"ממונה על היהודים בקיסרות הרומית הקדושה של האומה הגרמנית". מינויים אלו, ככל הנראה אושרו בידי הקיסר מקסימיליאן הראשון, ומאוחר יותר בידי נכדו, הקיסר קרל החמישי באספת הממלכה בוורמייזא, ב-1521. הידיעה האחרונה על פעולה שלו למען היהודים היא מ-1552, במשא ומתן עם נסיך וירטמברג, על מעבר היהודים בארצו לאחר גירושם משם. נפטר ברוסהיים סמוך לימי הפסח, בשנת שי"ד (1554) בגיל 76.
פעולותיו למען היהודים

לפעולותיו של יוסף למען היהודים הייתה חשיבות רבה. ראשון הישגיו, ואחד החשובים שבהם היה בשנת 1510, אז פעל לביטול גזירת שריפת הספרים שהוציא הקיסר מקסימיליאן בשנת 1509 בהשפעת המומר יוהנס פפרקורן. הצלחתו הגדולה ביותר הייתה בשנת 1525, כאשר הצליח, תוך סיכון חייו, להשפיע על מנהיגי מרד האיכרים של אלזס, שלא לטבוח ביהודים כפי שתכננו תחילה.
כמו כן יש לזקוף לזכות פעילותו הנמרצת מעשים נוספים:
ביטול גזירות גירוש רבות בגרמניה ומחוצה לה, כגון ביטול קרל החמישי את גזירת גירוש היהודים מן השטחים הגובלים באימפריה העות'מאנית, שנתקבלה ב-1530, והחזרת יהודי בוהמיה (צ'כיה) על ידי המלך פרדיננד הראשון בשנת 1545. הוא גם הצליח בוויכוח פומבי בפרנקפורט דמיין (1539) להשפיע על יואכים השני, הנסיך הבוחר מברנדנבורג שלא לגרש את יהודי הנסיכות, למרות כתבי השטנה של מרטין לותר. בוויכוח זה הצליח גם להוכיח את חפותם של 38 יהודים שהועלו על המוקד בשנת 1510 בכיכר השוק בברלין, על ידי אביו יואכים הראשון, בשל עלילת דם וחילול לחם הקודש.
שחרור יהודים שנכלאו בשל עלילות דם ועלילות חילול לחם קודש במקומות שונים בגרמניה, לדוגמה: בשלזיה (1533) - שחרור כ-200 יהודים שהיו צפויים לעונש מוות על המוקד. בברין (מוראביה) ב-1529, ובווירצבורג ב-1543 - שחרור שמונה יהודים שנכלאו בשל עלילת דם.
השגת כתב חסות מטעם הקיסר ליהודים בזמן המלחמה השמלקלדית (1546) שקבע כי כל חייל שיגע לרעה ביהודי דינו מוות.
במצוות הקיסר קרל החמישי יוסף התפלמס עם המומר אנטוניוס מרגריטה שכתב כתב שטנה נגד היהודים, 'כל האמונה היהודית'. הוויכוח התרחש בשנת 1539 ברייכסטאג באאוגסבורג לפני ועדה קיסרית. יוסף הוכתר כמנצח בוויכוח ומרגריטה גורש מהעיר.
את פעולותיו עשה לעיתים תוך סיכון עצמי. למשל, הוא נסע לספרד בשנת 1520, למרות החוק שקבע שיהודי הדורך על אדמתה חייב מיתה, והתייצב לפני הקיסר החדש קרל החמישי, כדי לסכל מזימות נגד היהודים בגרמניה לפני הגעתו של הקיסר לשם.
ב-1537 גירש יוהאן פרידריך את יהודי סכסוניה. יוסף ניסה להשתדל אצל מרטין לותר, אולם זה סירב לקבלו ולהתערב למען היהודים. יוסף הצליח להשיג מעיריית שטרסבורג איסור להדפסת ספרו של מרטין לותר, "על השם המפורש" (אנ') (1543), שנכתב נגד היהודים, אולם הוא הודפס בעיר אחרת.
המקורות העיקריים לפעולותיו הם עדותו האישית ביומנו, וכן במסמכים רשמיים מהתקופה.
לקריאה נוספת

ר' יוסף לואנץ, "ספר המקנה" (נדפס לראשונה ב-1970), בסופו יומן אוטוביוגרפי מאת המחבר
שאול פנחס רבינוביץ, רבי יוסף איש רוסהיים, ווארשה תרס"ב, באתר היברובוקס
ר' מאיר להמן, רבי יוסלמן, ביוגרפיה העוסקת בדמותו של רבי יוסף
חוה פרנקל-גולדשמידט, ר' יוסף מרוסהיים - כתבים היסטוריים, הוצאת הספרים ע"ש י"ל מאגנס, תשנ"ו
הערות שוליים

↑  גרמנית: Befehlshaber der gemeinen Juden-schaft im Heiligen Römischen Reich deutscher Nation
1 2 3  חיים ביינארט, אטלס כרטא לתולדות עם ישראל בימי הביניים, עמ' 81
↑  מרדכי ברויאר, תולדות יהודי גרמניה בעת החדשה, כרך א', ירושלים: מרכז זלמן שזר, 2000
| --- | --- |
בקרת זהויות :  NLI: 987007263513105171  PLWABN: 9810687330905606  BnF: cb14510406z (data)  GND: 118713094  ISNI: 0000 0001 1496 0668  LCCN: nr89003605  NKC: zmp20231204697  NTA: 180638599  SELIBR: 252034  SUDOC: 114627746  VIAF: 46739842   WorldCat (עם VIAF): 46739842
פרמינדר נגרה

| --- | --- |

נגרה, 2012
 לידה:  5 באוקטובר 1975 (בת 49) אנגליה לסטר, אנגליה, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1991 
 מקום לימודים:  Soar Valley College 
 מספר צאצאים:  1 
 פרופיל ב-IMDb
 
פרמינדר קאור נגרה (באנגלית: Parminder Kaur Nagra; נולדה ב-5 באוקטובר 1975) היא שחקנית קולנוע וטלוויזיה בריטית, מוכרת בעיקר בשל הופעתה בסדרות "ER", "אלקטרז" ו"הרשימה השחורה" ובסרט "שחקי אותה כמו בקהאם".
ביוגרפיה

נגרה נולדה בלסטר, אנגליה שבממלכה המאוחדת, לסוקה ונשוטר נגרה, זוג מהגרים בני דת הסיקיזם ממוצא פונג'אבי שהיגרו מהודו בשנות ה-60. התחנכה ב"מכללת סואר וואלי" שבלסטר ועסקה במשחק לראשונה ב"תיאטרון האיימרקט" המקומי.
עזבה את עיר הולדתה בגיל צעיר מאוד, ונסעה בראשית שנות ה-90 ללמוד משחק באופן מקצועי בלונדון, שם הופיעה בעיקר בהצגות ובתפקידי אורח בסדרות טלוויזיה זניחות.
קריירה

נגרה פרצה לתודעה בשנת 2002 לאחר שנבחרה לתפקיד הנשי הראשית בסרט קומדיית הכדורגל "שחקי אותה כמו בקהאם". בסרט הופיעה בתפקידשחקנית הכדורגל ההודית הצעירה ג'סמינדר לצידם של קירה נייטלי וג'ונתן ריס מאיירס. נגרה זכתה במספר פרסים על הופעתה, בהם פרס נשיאותי מיוחד מטעם התאחדות פיפ"א.
תפקיד הפריצה שלה זימן לה מספר הצעות עבודה בתעשייה בארצות הברית כשהבולטת מהן הייתה מהמפיק ג'ון וולס לתפקיד מתמשך בסדרת הדרמה המצליחה "ER". פרמינדר הופיעה בסדרה במשך כ-6 עונות במהלכן צברה הערכה רבה בארצות הברית ובאסיה על תפקידה בתור ד"ר נילה רסגוטרה. בקולנוע לעומת זאת התפרסמה נגרה רק בתפקיד אחד, משני לצידה של אן האת'וויי בסרט הפנטזיה הקומית "הקסם של אלה" בשנת 2004.
בשנת 2012 לוהקה לסדרת המתח הבדיונית בהפקת ג'יי ג'יי אברהמס "אלקטרז" בתפקיד ד"ר לוסיל בנרג'י העוזרת של הסוכן הפדרלי אמרסון האוזר (סם ניל). בשנת 2013 החלה נגרה לשחק בסדרת הפשע "הרשימה השחורה" בתפקיד הסוכנת הפדרלית מירה מאליק. בשנת 2014 דיבב את נישה בסרט "יצאת כוכב".
ב-2022 עלתה העונה הראשונה של הסדרה "החקירה של ריי" בה היא מככבת כבלשית משטרה. העונה השנייה עלתה ב-2024.
חיים אישיים

לנגרה בן אחד מבעלה לשעבר, הצלם ג'יימס סנטון לו הייתה נשואה בשנים 2009-2013.
פילמוגרפיה > קולנוע

שחקי אותה כמו בקהאם (2002)
דור שני (2003) - סרט טלוויזיה
הקסם של אלה (2004)
באטמן: האביר של גותהאם (2008)
הנרי הנורא (2011)
28 קילו (2012)
יצאת כוכב (2014) - דיבוב
קופסת הציפורים (2018)
במרחק נשימה (2019)
The Kiss List‏(TBA)
פילמוגרפיה > טלוויזיה

הולבי סיטי (2000)
ER ‏(2009-2003)
The Whole Truth‏ (2010)
אלקטרז (2012)
בניחוש חוקר (2013)
הרשימה השחורה (2014-2013)
NCIS: לוס אנג'לס (2015)
סוכני שילד (2017-2016)
בן 10 (2017) - דיבוב
רצח בדם קר (2018-2017)
אלמנטרי (2018)
13 סיבות (2019-2018)
אלוהים שלח לי בקשת חברות (2019-2018)
Intergalactic‏ (2021)
החקירה של ריי (2022–2024)
הערות שוליים

↑  FIFA.com - Parminder Nagra: They chalked the side of my foot, web.archive.org, ‏2008-05-11
↑  A Celebration Of Successes With Parminder Nagra - Darpan Magazine, web.archive.org, ‏2013-10-04
| --- | --- |
בקרת זהויות :  NLI: 987007342490205171  PLWABN: 9812619534805606  BIBSYS: 3086254  BnF: cb14569345s (data)  GND: 141720476  ISNI: 0000 0001 1470 3389  LCCN: no2003113971  MusicBrainz: e26240f4-9742-45bf-b13e-02a7d4694eab  NKC: pna2010579413  NTA: 244448329  SUDOC: 096308087  VIAF: 32240646   WorldCat (עם VIAF): 32240646
פטריק בלדי

| --- | --- |
אין תמונה חופשית
 לידה:  25 בדצמבר 1971 (בן 52) ברמינגהאם, הממלכה המאוחדת 
 מדינה:  הממלכה המאוחדת 
 מקום לימודים:  בית הספר המרכזי לנאום ודרמה בלונדון  Stonyhurst Saint Mary's Hall 
 פרופיל ב-IMDb
 
פטריק בשיר בלדי (באנגלית: Patrick Bashir Baladi; ב-25 בדצמבר 1971) הוא שחקן אנגלי. הוא מוכר בעיקר מהופעתו בתפקיד ניל גודווין בסיטקום של ה-BBC "המשרד", בדמות מייקל ג'קסון בסדרת הדרמה "סטלה" של Sky 1, ובסדרת המתח "מרצ'לה" של רשת ITV.
ביוגרפיה

בלדי נולד בסוטון קולדפילד שבווריקשייר. אביו הוא גינקולוג ומיילד מלוב, ואמו היא מיילדת. יש לו אח ניק, ושלוש אחיות שרה, שרלוט ובונג'י. הוא למד בסטוניהרסט קולג', והיה הראשון שזכה בפרס צ'ארלס לוטון על הופעותיו במחזמר "יוסף וכתונת הפסים המשגעת" (בתפקיד פרעה) ובמחזה "אמדאוס" (בתפקיד מוצרט). אחרי סיום הלימודים בקולג' למד משחק ב- Central School of Speech and Drama.
ביוגרפיה > קריירה

בלדי ידוע מגילום דמותו של ניל גודווין, יריבו נעים ההליכות של דייוויד ברנט, בסדרת המוקומנטריה של ה-BBC "המשרד". הוא הופיע בעונה השנייה של הסדרה ובפרק ספיישל חג המולד.
בנוסף לסדרה "המשרד" השתתף בלדי במגוון סרטים ותוכניות טלוויזיה בהן "Kidnap and Ransom" בתפקיד פיליפ שאפר, "Alpha Male", "ברידג'ט ג'ונס: עובדות החיים", "Beyond the Pole", בדרמה הרפואית "Bodies", בעיבוד לרומן "Lady Audley's Secret", בדרמה הקומית "Grafters", בסדרה "עדות אילמת", בסרט "The International", בסדרות הדרמה "Party Animals" ו"מאהבות", בפרק בסיטקום "כבוד הכומר", בדרמה הקומית "עור רגיש", בסדרה "Privates" והחל מהעונה השלישית בסדרה "סטלה".
ב-2007 גילם בלדי את דמותו של דודי אל-פיאד בסרט הדוקו-דרמה "Diana: Last Days of a Princess". ב-2008 שיחק בתפקיד קטן בקומדיה הרומנטית "הזדמנות אחרונה לאהבה" לצדה של אמה תומפסון. בתיאטרון שיחק בלדי בהפקות רבות של הלהקה השייקספירית המלכותית כגון "המלט" ו"מהומה רבה על לא דבר". הוא כיכב בסדרה הקומית "גיבורי-על מובטלים" בתפקיד אקסלסור.
חיים אישיים

ב-9 בינואר 2007 התחתן בלדי בסנט לוסיה עם ג'מה ווקר, שהייתה חברתו זמן רב. ב-3 במרץ 2007 נולדה בתם אווה. הוא חבר בלהקת "Grow Up" יחד עם קית' אלן.
הערות שוליים

↑  Jones, Alison (2009) "Patrick Baladi goes from The Office to Hollywood", Birmingham Post, 3 June 2009;
↑  "High Profile Alumni | The Royal Central School of Speech and Drama". www.cssd.ac.uk (באנגלית). נבדק ב-2017-02-06.
1 2 3 4 5  Paton, Maureen (2009) "In a taxi with... Actor (and David Brent's nemesis) Patrick Baladi", Daily Mail, 14 February 2009
↑  Jarvis, Alice-Azania (2011) "Last Night's TV: Kidnap and Ransom/ITV1 Hugh's Big Fish Fight/Channel 4 Michel Roux's Service/BBC2", The Independent, 14 January 2011
↑  French, Philip (2006) "Alpha Male", The Observer, 13 August 2006, retrieved 2011-01-29
↑  The Office-Actors: Patrick Baladi", BBC, retrieved 2011-01-29
↑  Green, Toby (2007) "The 5-minute Interview: Patrick Baladi, Actor", The Independent, 18 December 2007, retrieved 2011-01-29
| --- | --- |
בקרת זהויות :  GND: 1061949532  ISNI: 0000 0000 6168 3803  LCCN: no2009092174  MusicBrainz: 915723cc-c744-40bf-91fc-9f19404e5eaa  NLA: 40652541  SUDOC: 200139681  Trove: 1448576  VIAF: 90546787   WorldCat (עם VIAF): 90546787
משה מאירי

משה שמואל "מוישיק" מאירי (2 באוגוסט 1944 – 17 בדצמבר 2024) היה כדורגלן, מאמן כדורגל ופרשן כדורגל ישראלי. מאירי מזוהה בעיקר עם אגודת מכבי "אבשלום" פתח תקווה והוא יקיר העיר פתח תקווה ויקיר מכבי ישראל.
קריירה כשחקן

משה מאירי נולד וגדל בפתח תקווה ובצעירותו שימש מדריך במכבי צעיר. שיחק במחלקת הנוער של מכבי פתח תקווה ובגיל 18 נפצע כששיחק בקבוצת הבוגרים. מאיר עבר שני ניתוחים ולבסוף פרש ממשחק מוקדם מהצפוי.
קריירת אימון

לאחר פרישתו ממשחק עבר מאירי קורס מאמנים אצל המדריך עמנואל שפר וקורס השתלמות נוסף בקבוצת נוטינגהאם פורסט. מאירי החל לאמן במחלקת הנוער של מכבי פתח תקווה וזכה להישגים רבים. באפריל 1967 זכה עם קבוצת מכבי "שמואל" פתח תקווה בגביע המדינה לנערים. לאחר מכן אימן את קבוצת הנוער של המועדון.
בינואר 1974 אימן לראשונה את קבוצת הבוגרים של מכבי פתח תקווה בליגה הלאומית, כשהחליף את משה ליטבק. לאחר חצי עונה חזר לנהל את מחלקת הנוער באגודה.
בעונת 1976–1977 החליף את מישל סרוסי כמאמן בית"ר אשדוד בליגה א' דרום, איתה סיים במקום השמיני. בעונות 1977–1979 שימש מאמן קבוצת הנוער של הפועל פתח תקווה. בעונת 1982–1983 אימן את מכבי רמת עמידר והעפיל איתה לליגה הבכירה. בעונת 1983–1984 חזר מאירי לקבוצת הבוגרים של מכבי פתח תקווה ואימן בה שלוש עונות בליגה הלאומית. בתחילת עונת 1986–1987 חתם במכבי יבנה. בינואר 1987 הוחלף באליהו עופר. את חצי העונה שנשארה המשיך בהפועל רמת גן וסיים איתה עונה מוצלחת בצמרת ובפלייאוף העליון.
מאירי נשלח על ידי ארגון פיפ"א לטורניר יורו 1988 כחלק מצוות שעקב אחר נבחרת הולנד.
בעונת 1988–1989 חזר מאירי למכבי פתח תקווה בליגה הארצית. את העונה סיימה הקבוצה במקום השלישי. בעונה שלאחר מכן פוטר מאירי לאחר ארבעה מחזורים עקב אי-שביעות רצון מתפקודו. בינואר חתם במכבי רמת עמידר שהייתה במאבקי תחתית. עמידר נשארה בליגה לפני סיום העונה ומאירי התכונן להמשיך עונה נוספת, אך התפטר לפני תחילת המשחקים עקב סחבת בתשלומים. מאירי דחה הצעה לחזור לרמת עמידר והצעת אימון בהפועל טבריה ונותר ללא קבוצה עד לחודש מרץ כשחתם בבית"ר נתניה עד סוף העונה וסיים במקום ה-12.
בעונת 1991–1992 חזר לאמן את הפועל רמת גן וסיים במקום העשירי בליגה הארצית. בהמשך אימן מאירי את קבוצת מכבי קריית גת בליגה א' דרום. בעונת 1993–1994 אימן את הפועל פתח תקווה בליגה הלאומית והתפטר בינואר בעקבות חילוקי דעות מקצועיים.
מאז סוף שנות ה-90 שימש מאירי כפרשן כדורגל בשידור משחקי הבונדסליגה מטעם חברת צ'רלטון.
אימון נבחרות

בשנת 1979 אימן מאירי את נבחרת הנוער ובהמשך אימן את נבחרת הילדים של ישראל עד גיל 13 במסע לאליפות העולם בארגנטינה.
חיים אישיים

מאירי היה נשוי לפנינה ואב לשלושה: אלעד, ישראלה, עורכת דין, ומורן, עורך דין במקצועו וחבר הנהלה והוועדה המקצועית של ההתאחדות לכדורגל. בעבר שימש מאירי חבר הנהלה בקופת חולים מאוחדת. בשנת 2017 קיבל את אות "יקיר העיר פתח תקווה" ובשנת 2019 קיבל את עיטור "יקיר מכבי ישראל".
נפטר ב-17 בדצמבר 2024.
הערות שוליים

↑  אבי פת, בגמר גביע הנערים, חדשות הספורט (עמוד 4) 23 באפריל 1967
↑  מאירי ערך אתמוך אימון בכורה "רטוב" במכבי פתח תקווה, מעריב 16 בינואר 1974
↑  מי מגדל את הנוער, מעריב 24 באוקטובר 1974
↑  תוצאות ליגה א', מעריב 21 בנובמבר 1976
↑  מאירי יאמן את מכבי יבנה, מעריב 10 ביוני 1986
↑  הפה הגדול של המאמן המצליח, מעריב 31 במרץ 1988
↑  המאמן מאירי בצוות מיוחד של פיפ"א לאליפות אירופה, מעריב 17 במאי 1988
↑  מאירי: ילמדו את הולנד בכל העולם, מעריב 26 ביוני 1988
↑  הסגל הארצי, מעריב 15 בספטמבר 1988
↑  מאירי פוטר מאימון מכבי פתח תקווה, מעריב 18 בספטמבר 1989
↑  אלי כהן התפטר מאימון רמת עמידר, מעריב 31 בינואר 1990
↑  משה מאירי - המתפטר הראשון של עונת 90/91, מעריב 13 בספטמבר 1990
↑  משה מאירי - מאמן הנוער ל-3 חודשים, מעריב 4 באוקטובר 1979
↑  נבחרת הניצנים ממריאה לארגנטינה, מעריב 11 בינואר 1981
↑  בשישי: טקס - "יקיר מכבי ישראל", באתר מכבי ישראל 30 ביוני 2019
↑  אשר גולדברג‏, כדורגלן ומאמן העבר, משה מאירי, הלך לעולמו בגיל 80, באתר וואלה, 17 בדצמבר 2024
נריה קראוס

| --- | --- |

 לידה:  16 בדצמבר 1993 (בת 31) תל אביב 
 מדינה:  ישראל
 השכלה:  האוניברסיטה העברית בירושלים
 תקופת הפעילות:  מ-2011
 עיסוק:  עיתונאית
 מעסיק:  חדשות 13
 סוג כתב:  ארה״ב והבית הלבן
 קישורים חיצוניים
 טוויטר:  NeriaKraus
 
נריה קראוס (נולדה ב-16 בדצמבר 1993) היא עיתונאית ישראלית המשמשת שליחת חדשות 13 בארצות הברית. בשנת 2023 נבחרה על ידי פורבס ישראל לאחת מ-30 הצעירים הישראלים המבטיחים.
ביוגרפיה

נריה קראוס נולדה וגדלה בתל אביב למשפחה מסורתית. למדה בתיכון חדש בתל אביב בה הייתה יושבת ראש מועצת התלמידים ושימשה ככתבת נוער בעיתון "מעריב לנוער", והייתה בין המנחים של תוכנית הנוער "23 דקות" בטלוויזיה החינוכית.
את שירותה הצבאי עשתה בגלי צה"ל. לאחר שחרורה מצה"ל, הצטרפה כרכזת כתבים לדסק החדשות של ידיעות אחרונות. בשנת 2017 הצטרפה לערוץ 10 ככתבת בתוכנית "הכול כלול". החל מחודש נובמבר 2019 שימשה עורכת התרבות של חדשות 13.
בינואר 2023 סיימה את תפקידה כעורכת התרבות ומונתה לשליחת חדשות 13 בארצות הברית.
ביוני 2023 נבחרה להנחות את מצעד הגאווה והסובלנות בירושלים, לצד העיתונאי ערן סויסה. לפי דיווחים, המצעד בשנה הזו היה הגדול ביותר בהיסטוריית המצעדים בירושלים.
קראוס היא בוגרת תואר ראשון מהאוניברסיטה העברית בירושלים[דרושה הבהרה]. טרם יציאתה לתפקיד בארצות הברית, החלה לימודים לתואר שני בתוכנית הבין-תחומית לתלמידים מצטיינים ע"ש עדי לאוטמן באוניברסיטת תל אביב.
קראוס מאורסת לסופר עידו גפן.
הערות שוליים

↑  נריה קראוס, באתר Forbes Israel
↑  מחוברות - הדור הבא, nrg, 27.10.2009.2009
↑  ירדן אלעזר, מי סופר: בתיכון ראה כוכבים והמציא סיפורים, בגיל 25 פרסם רב מכר, באתר Xnet‏, 17 באוקטובר 2017
↑  מזל טוב! כתבת חדשות 13 נריה קראוס התארסה לבן זוגה, באתר וואלה, 21 בדצמבר 2024
דקסטר סול אנסל

| --- | --- |
אין תמונה חופשית
 לידה:  16 בספטמבר 2014 (בן 10) לידס, הממלכה המאוחדת 
 פרופיל ב-IMDb
 
דקסטר סול אנסל (באנגלית: Dexter Sol Ansell; נולד ב-16 בספטמבר 2014) הוא שחקן בריטי.
ביוגרפיה

אנסל נולד בלידס, יורקשייר, הוא בנו של מנחת הטלוויזיה דבי קינג ושל זמר להקת הפופ-אופרה "G4" ג'ונתן אנסל.
קריירה

אנסל החל לשחק באופרת הסבון הבריטית אמרדייל בתפקיד בנו של ג'ימי קינג קרל הולידיי בין ינואר למאי 2016. הוא חזר לשחק בסדרה ביוני 2019, כשגילם את בנו של דון טיילור, לוקאס טיילור, תפקיד אותו המשיך לשחק עד מרץ 2021.
בשנת 2023 שיחק בתפקיד של קוריולאנוס סנואו הצעיר בסרט משחקי הרעב: בלדה לנחשים וציפורי שיר. הוא הופיע בסדרות "The Midwich Cuckoos", הסיטקום "Hullraisers" בערוץ 4, ובסרט האימה "The Moor" בשנת 2023. הוא גם הופיע בסרט נטפליקס "Christmas on Mistletoe Farm". בשנת 2024 שיחק בסרט כאן ולתמיד= של הבמאי רוברט זמקיס, ובסרט הקומדיה המשפחתית "Robin and the Hoods".
באפריל 2024, הוא לוהק לתפקיד הראשי של אייגון "אג" טארגאריין בסרט האביר משבע הממלכות.
באוקטובר 2024 לוהק לצד ביל ניי, מייזי וויליאמס ורומן גריפין דייוויס לתפקיד בסרט 500 מיילים באוקטובר 2024.